επι αρχοντων αρτεμιδωρου ειελου και γναιου οππιου παναμου νεμηνιαι. επειδη τινες ταμ πολιων ες τον συνοικισμον τας πολιος σιτωι εβοαθοησαν οι μεγ και εδωκαν δωρεαν ται πολι οι δε και εμετρησαν και εδειξαμ μεγαλαν ευνοιαν εις τον δαμον των εντελλινων και αντι ενδειας σιτου ευετηριαν εποησαν εδοξε ται βουλαι οσσαι εβοαθοησαν ταμ πολιων σιτωι η χρηματι η αλλωι τινι ες τον συνοικισμον τας πολιος ειμειν αυτοις ευν[ο]ιαγ και ισοπολιτειαμ ποτι τον δαμον των εντελλινων κατα παντος χρονου και κατακαλεισθαι ες τ[ο]υς αγωνας και ταμ προεδριαν και ιδιωτας δε τους εσβοαθοησαντας ται πολι σιτωι ες τον συνοικισμον ειμειν αυτους προξενους τας πολιος των εντελλινων και αυτους και τα τεκνα αυτων. εδοξε και ται αλιαι. πετρινων το κοινον εμετρησε σπυρων μεδιμνους. κυτατταρινι[ω]ν το κοινον εδωκε δωρεαν σπυρων κριθαν ταμ σχερινων εδωκε δωρεαν το κοινον σπυρων κριθαν. μακελλινων το κοινον εμετρησε σπυρων μεδιμνους. ιδιωται δε πετρινοι οι μετρησαντες οιδε θεοδωρος πρατωνος σαννειος σπυρων. αισχυλις πρατωνος σαννειος σπυρων. ηρακλειος ηρακλειδα σπυρων. αριμναστος σιμου. σωσανδρος αριστωνος σπυρων. μινατος κορουιος μαμερτινος κριθαν. το δε αλιασμα τουτο οι αρχοντες γραψαντες ες χαλκωμα αναθεντω ες το βουλευτηριον.
Sikelia — Entella (Rocca di Entella) — 254-241 BC? — SEG 30.1121; cf. 32.914; 40.785; 45.1341; 47.1418/19; 51.1185; 53.992 — IGDS 208 — ASNP 6,1 (2001) 3-4 (add. readings)
 254-241 BC? 